Κυρά της λίμνης (Ροσσίνι)

H Κυρά της λίμνης (ιταλικά: La donna del lago) είναι όπερα του Τζοακίνο Ροσσίνι σε λιμπρέτο του Αντρέα Λεόνε Τότολα, βασισμένο στο ομώνυμο βιβλίο του Σερ Ουόλτερ Σκοτ (1810), ένα αφηγηματικό ποίημα που εκλαϊκεύει την ρομαντική εικόνα των Χάιλαντς της Σκωτίας. 

Ήταν η πρώτη από τις "σκωτσέζικες όπερες" δηλαδή τις όπερες που είχαν ως θέμα θρύλους και ιστορίες της Σκωτίας, που είχαν γραφτεί από Σκωτσέζους συγγραφείς και Σκωτσέζους συνθέτες, όπως ο Σκοτ, του οποίου τα έργα αποτέλεσαν θέμα για πολλές μεταγενέστερες όπερες, με πιο διάσημη την Λουτσία ντι Λάμερμουρ του Ντονιτσέττι.

 Ιστορικό απόδοσης 
Η όπερα έκανε την πρεμιέρα της στις 24 Σεπτεμβρίου 1819 στο Θέατρο του Σαν Κάρλο της Νάπολης, με ένα αξιόλογο καστ έμπειρων τραγουδιστών, συμπεριλαμβανόμενης και της συζύγου του Ροσσίνι Ισαμπέλλα Κολμπράν στον ρόλο της πρωταγωνίστρια. Σύμφωνα με τον Α. Azevedo στο βιβλίο του για τον συνθέτη (1864) οι θεατές, κατά τη διάρκεια, σφύριζαν και αποδοκίμαζαν τόσο τους τραγουδιστές όσο και τον συνθέτη, όμως μετά το τελικό ροντό της Κολμπράν, το κοινό ενθουσιάστηκε και την καλούσαν πολλές φορές στη σκηνή, όπως και τον Ροσσίνι (ο οποίος δεν δέχτηκε να έρθει και είχε ήδη φύγει για το Μιλάνο, έτσι ώστε να αρχίσει την σύνθεση της επόμενης όπερας του Μπιάνκα και Φαλλιέρο). Αν και η πρεμιέρα της Νάπολης δεν πήγε καλά, το έργο αγαπήθηκε στην υπόλοιπη Ευρώπη και στην Αμερική, όπου ακολούθησαν πολλές επιτυχημένες πρεμιέρες. 

Το έργο χάθηκε κατά το δεύτερο μισό του αιώνα (περ. το 1860) μέχρι το 1959 όπου παρουσιάστηκε ξανά για πρώτη φορά, αλλά επανασχεδιασμένο και με κομμένα νούμερα. Τελικά με την ανακάλυψη της κριτικής έκδοσης και την έλευση του Φεστιβάλ Ροσσίνι του Πέζαρο, η όπερα αποκαταστάθηκε ολόκληρη και παρουσιάστηκε εκεί το 1981, όπου παραστάσεις της δίνονται πλέον αρκετά συχνά και αποτελεί μία από τις διασημότερες όπερες στο ρεπερτόριο του Ροσσίνι.

 Ρόλοι 
ΡόλοςΕίδος φωνήςΚαστ της πρεμιέρας,
24 Οκτωβρίου
(Διεύθυνση ορχήστρας: Τζοακίνο Ροσσίνι)Έλενα, η Κυρά της λίμνηςσοπράνοIsabella ColbranΜάλκομ Γκρέμε, αρχηγός των επαναστατώνκοντράλτοBenedetta Rosmunda PisaroniΟυμπέρτο (Ιάκωβος Ε΄ της Σκωτίας),
ερωτευμένος με την ΈλενατενόροςGiovanni DavidΝτάγκλας ντ'Ανγκους, πατέρας της Έλενας,
μέλος των επαναστατών και παλιός δάσκαλος
του βασιλιά ΙάκωβουμπάσοςMichele BenedettiΡοντρίγκο, αρχηγός των επαναστατών των Χάιλαντς και
αρραβωνιαστικός της ΈλεναςτενόροςAndrea NozzariΣεράνο, βοηθός του ΝτάγκλαςτενόροςGaetano ChizzolaΑλμπίνα, έμπιστη της Έλεναςμέτζο-σοπράνοMaria ManziΜπέρτραμ, υπηρέτης του βασιλιάμπάσοςMassimo OrlandiniΧορωδία: Σκωτσέζοι και Σκωτσέζες βοσκοί, βάρδοι, ευγενείς και οι κυρίες τους, επαναστάτες των Χάιλαντς, κυνηγοί, βασιλικοί φρουροί

 Ορχήστρα 
Η παρτιτούρα του Ροσσίνι περιλαμβάνει:

 2 φλάουτα (και πίκολο), 2 όμποε, 2 κλαρινέτα, 2 φαγκότι
 2 κόρνα (4 για την άρια του Ντάγκλας που έγραψε ένας συνεργάτης του Ροσσίνι), 2 τρομπέτες, 3 τρομπόνια
 τιμπάνια, μπάσο, πιατίνια, τρίγωνο
 άρπα
 Έγχορδα

 Εξωτερικοί σύνδεσμοι 

 Το λιμπρέτο στα ιταλικά

 Παραπομπές 

Κατηγορία:Όπερες του Τζοακίνο Ροσσίνι
Κατηγορία:Όπερες στην ιταλική γλώσσα